Live and Dangerous

Live and Dangerous er et dobbelt konsertalbum av det irske hardrockebandet Thin Lizzy, utgitt i juni 1978. Det ble spilt inn i London i 1976, og Philadelphia og Toronto i 1977, med videre produksjon i Paris. Dette er Thin Lizzys første konsertalbum og det siste Thin Lizzy-albumet med gitaristen Brian Robertson, som forlot bandet kort tid etter utgivelsen.
Bandet bestemte seg for å gi ut et konsertalbum etter at produsenten Tony Visconti ikke hadde tid til å jobbe med et studioalbum. De lyttet gjennom ulike arkivopptak fra tidligere turneer og samlet de beste versjonene for albumet.
Nøyaktig hvor mye av albumet som er overdubbed, har vært et omstridt tema siden utgivelsen. Produsenten Tony Visconti hevdet at de eneste delene som ikke ble overdubbet var trommene og publikum. Brian Robertson har imidlertid bestridt dette og sagt at han hadde nektet på Phil Lynotts forespørsel om å spille inn en gitarsolo på nytt, og at de eneste overdubbene var bakgrunns vokalen og noen gitarpartier av Scott Gorham. Han la til: «Det er ikke sant. Den eneste grunnen til at vi sa at det var redigert overalt var åpenbart av skattemessige årsaker ... så alt som Visconti hevder er tull.» Gorham er enig og sa at han forsøkte å spille inn en solo på nytt, men klarte ikke å gjenskape live-lyden, og la til: «Jeg gjorde ett rytmespor og noe vokal. Men det var det.» 
Albumet ble en stor suksess og nådde 2.-plass i Storbritannia, og solgte over en halv million eksemplarer.Live and Dangerous ble rangert som det beste konsertalbumet gjennom tidene av magasinet Classic Rock i 2004, og det har dukket opp i flere lister over tidenes beste konsertalbum. For eksempel ble det nummer en på NME's liste «50 Greatest Live Albums of All Time» i 2011, nummer en på «The Greatest Live Album Of All Time» fra Planet Rock og nummer førtiseks i Rolling Stones' liste «50 Greatest Live Albums of All Time» i 2015. 


== Sporliste ==
Side en

«Jailbreak» (Phil Lynott) 4:31
«Emerald» (Phil Lynott, Brian Downey, Scott Gorham, Brian Robertson) 4:18
«Southbound» (Phil Lynott) 4:44
«Rosalie» / «Cowgirl's Song» (Bob Seger / Brian Downey, Phil Lynott) 4:00Side to

«Dancing in the Moonlight (It's Caught Me in Its Spotlight)» (Phil Lynott) 3:50
«Massacre» (Phil Lynott, Brian Downey, Scott Gorham) 2:46
«Still in Love with You» (Phil Lynott) 7:40
«Johnny the Fox Meets Jimmy the Weed» (Phil Lynott, Brian Downey, Scott Gorham) 3:32Side tre

«Cowboy Song» (Phil Lynott, Brian Downey) 4:40
«The Boys Are Back in Town» (Phil Lynott) 4:30
«Don't Believe a Word» (Phil Lynott) 2:05
«Warriors» (Phil Lynott, Scott Gorham) 3:52
«Are You Ready» (Phil Lynott, Brian Downey, Scott Gorham, Brian Robertson) 2:40Side fire

«Suicide» (Phil Lynott) 5:00
«Sha La La» (Phil Lynott, Brian Downey) 4:18
«Baby Drives Me Crazy» (Phil Lynott, Brian Downey, Scott Gorham, Brian Robertson) 6:36
«The Rocker» (Eric Bell, Brian Downey, Phil Lynott) 3:58


== Medvirkede ==
Thin Lizzy

Phil Lynott - vokal, bassgitar
Scott Gorham - gitar
Brian Robertson - gitar
Brian Downey - trommer, perkusjonAndre musikere

John Earle - saksofon på «Dancing in the Moonlight»
Huey Lewis - munnspill på «Baby Drives Me Crazy»Produksjon

Tony Visconti - produsent
Will Reid Dick, Rob O'Brien - teknikker
Thin Lizzy, Chalkie Davies - omslagsdesign
Chalkie Davies - fotograf
Sutton Cooper - kunstverk


== Referanser ==


== Eksterne lenker ==
(en) Live and Dangerous på Discogs 
(en) Live and Dangerous på MusicBrainz 
(en) Live and Dangerous på Encyclopaedia Metallum 
(en) Live and Dangerous på Spotify 
(en) Live and Dangerous på AllMusic